അൽ തുരൈഫ്

സൗദി അറേബ്യയിലെ ഒരു പ്രധാന രാഷ്ട്രീയ, ചരിത്ര ജില്ലയാണ് അൽ-തുരൈഫ് . റിയാദിന്റെ വടക്ക്-പടിഞ്ഞാറ് ദിരിയഹിൽ സ്ഥിതി ചെയ്യുന്നു. സൗദിരാജ കുടുംബത്തിന്റെ ആദ്യ കൊട്ടാരം ഇവിടെയായിരുന്നു. രാജ്യത്തിന്റെ ആദ്യ തലസ്ഥാനവും ഇവിടെയായിരുന്നു (1744 മുതൽ 1818 വരെ).ഒട്ടോമൻ സാമ്രാജ്യം ഈ പ്രദേശത്തിന്റെ നിയന്ത്രണം ഏറ്റെടുക്കുന്നതുവരെ സൗദി വംശജരുടെ യഥാർത്ഥ ആസ്ഥാനവും രാജ്യത്തിന്റെ ആദ്യ തലസ്ഥാനവുമായിരുന്നു ഇത്. ചരിത്രം പതിനഞ്ചാം നൂറ്റാണ്ടിൽ നജ്ദിയൻ വാസ്തുവിദ്യാ ശൈലി ഉപയോഗിച്ച് സ്ഥാപിതമായ അൽ തുരൈഫ് ജില്ലയെന്ന ഈ ചരിത്ര സ്ഥലം യുനെസ്കോയുടെ ലോക പൈതൃക പട്ടികയിൽ 2010 ജൂലൈ 31 ന് ആലേഖനം ചെയ്തിട്ടുണ്ട്. ഈ പ്രദേശത്തെ വിവിധ കൊട്ടാരങ്ങൾ ഒയാസ്,നജ്ദി വാസ്തുവിദ്യയും അലങ്കാര ശൈലിയും ഉപയോഗിച്ചു എന്നത് ജില്ലയെ ലോക പൈതൃക സൈറ്റായി പട്ടികപ്പെടുത്തുന്നതിനുള്ള യുനെസ്കോ മാനദണ്ഡങ്ങളിലൊന്നാണ്. മാത്രമല്ല അറേബ്യൻ ഉപദ്വീപിൽ ഏകീകൃത ശക്തിയുള്ള ആദ്യത്തെ ചരിത്ര കേന്ദ്രമായിരുന്നു അൽ-തുരൈഫ് ജില്ല . പതിനെട്ടാം നൂറ്റാണ്ടിന്റെ മധ്യത്തിലെന്നപോലെ, മധ്യ അറേബ്യൻ ഉപദ്വീപിലെ മനുഷ്യവാസത്തിന്റെ ഒരു പ്രധാന ഘട്ടത്തെ പ്രതിനിധീകരിക്കുന്ന ഒരു സ്വതന്ത്ര അറബ് രാജ്യത്തിന്റെ തലസ്ഥാനമായി അൽ-ദിരിയ മാറി. 1818-ൽ ദിരിയ ഉപരോധത്തിൽ ഓട്ടോമൻമാർ കൊള്ളയടിച്ച് ഉപേക്ഷിക്കപ്പെട്ട ഈ പ്രദേശം 2000 വരെ വിജനമായി തുടർന്നു. ലോക പൈതൃക സ്ഥലമായി അംഗീകരിക്കപ്പെട്ടതും എന്നാൽ പലർക്കും അജ്ഞാതവുമായ ഈ വാസസ്ഥലത്തെ ഒരു അന്താരാഷ്ട്ര വിനോദസഞ്ചാര കേന്ദ്രമാക്കി മാറ്റുകയെന്ന ലക്ഷ്യത്തോടെ ശ്രദ്ധേയമായ ഒരു പുനരുദ്ധാരണ പദ്ധതി നടപ്പിലാക്കാൻ അൽ-ദിരിയ വികസന അതോറിറ്റിയെ നിയോഗിച്ചു. ചരിത്രപരമായ കൊട്ടാരങ്ങളും സ്മാരകങ്ങളും അൽ തുരൈഫ് ജില്ലയിൽ ചരിത്രപരമായ ചില കൊട്ടാരങ്ങളും സ്മാരകങ്ങളും ഉൾപ്പെടുന്നു: സാൽവ കൊട്ടാരം സൗദ് ബിൻ സൗദ് പാലസ് ഗസ്റ്റ് ഹൗസും അൽ തുരൈഫ് ബാത്ത് ഹൗസും ഇമാം മുഹമ്മദ് ബിൻ സൗദ് മോസ്ക് അൽ-തുരൈഫ് റിസ്റ്റോറേഷൻ പ്രോഗ്രാം ജില്ലയുടെ പുരാവസ്തു സ്ഥലങ്ങൾ രേഖപ്പെടുത്താനും ഓപ്പൺ മ്യൂസിയമാക്കി മാറ്റാനും ലക്ഷ്യമിട്ട് 2018 ഡിസംബറിൽ സൗദി അറേബ്യ അൽ തുരൈഫ് ചരിത്ര ജില്ലയ്ക്കായി ഒരു റിസ്റ്റോറേഷൻ പ്രോഗ്രാം ആരംഭിച്ചു. പദ്ധതി സൌദി ടൂറിസം പദ്ധതിയുടെ ഭാഗമായി വരുന്നു. ചിത്രശാല അവലംബം